เมื่อวานนี้ผมกับแฟนมีเพศสัมพันธ์แบบไม่สอดใส่กัน โดยผมใช้นิ้วที่เผลอแตะน้ำหล่อลื่นแล้วไปลูบอวัยวะเพศของแฟน โดนก่อนหน้าที่จะใช้นิ้วกับแฟนผมได้เช็ดน้ำนั้นออกแล้ว แต่ไม่มั่นใจว่าออกหมดหรือไม่ โดยจุดที่ผมได้ใช้นิ้วนั้นเป็นบริเวณปากช่องคลอด และคริตอลิส ไม่ได้มีการใช้นิ้วสอดเข้าไปครับ เช้าของวันนั้นผมได้ช่วยตัวเองไปก่อนแล้วช่วงเกิดเหตุเป็นช่วงหัวค่ำมีเพียงน้ำหล่อลื่นเท่านั้นที่ออกมาจากอวัยวะเพศ แบบนี้เสี่ยงท้องมากน้อยแค่ไหนครับ
สวัสดีค่ะ การที่ใช้นิ้วที่เลอะน้ำหล่อลื่นไปลูบที่บริเวณอวัยวะเพศหญิงภายนอกเท่านั้น แทบจะไม่มีโอกาสทำให้ตั้งครรภ์ได้ เพราะน้ำอสุจิต้องอยู่ภายในร่างกายมนุษย์ทันทีเพื่อให้มีชีวิต และมักจะต้องได้รับแรงส่งจากอวัยวะเพศชายเช่นขณะมีเพศสัมพันธ์แบบสอดใส่ด้วยจึงจะผ่านเข้าไปผสมกับไข่ได้ดังนั้นจากที่กล่าวมา โอกาสตั้งครรภ์มีได้น้อยมาก หากไม่มีการสอดใส่อวัยวะเพศเข้าไปเลยแต่อย่างไรก็ตาม ทุกครั้งที่มีเพศสัมพันธ์ ควรใส่ถุงยางอนามัยป้องกันเอาไว้ทุกครั้ง เพื่อป้องกันการสัมผัสสารคัดหลั่งของกันและกันที่อาจทำให้ติดโรคติดต่อทางเพศสัมพันธ์ต่างๆได้ หากไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป